Gerald Lee Jr.

Gerald Raymond Lee, Jr. (s. 23. marraskuuta 1987 Uusikaupunki) on suomalainen kilpauransa päättänyt koripalloilija. Lee pelasi Suomen koripallomaajoukkueessa vuosina 2006–2017 kuuluen sen kokoonpanoon vuoden 2014 MM-kilpailuissa ja neljissä EM-kilpailuissa. Hän pelasi Suomen lisäksi muun muassa useissa eurooppalaisseuroissa ja voitti urallaan Montenegron ja Romanian mestaruudet. == Ura == Lee pelasi Suomen pääsarjassa kausina 2004–2006 kasvattajaseuransa Uudenkaupungin Korihaiden riveissä. Viimeisellä kaudellaan joukkueessa hän johdatti seuran pudotuspeleihin, joissa se putosi kuitenkin jo puolivälierissä. Kesällä 2006 Lee siirtyi Old Dominionin yliopistoon, vaikka tarjouksia oli tullut yli kymmeneltä yliopistolta. Leen ensimmäisellä kaudella Old Dominion pääsi NCAA:n I-divisioonan mestaruusturnaukseen, jossa se hävisi ensimmäisellä kierroksella Notre Damen yliopistolle. Lee teki ottelussa yliopistouransa ensimmäisen tupla-tuplan kymmenellä pisteellä ja yhdellätoista levypallolla. Seuraavan kerran Old Dominion pääsi mestaruusturnaukseen vasta Leen viimeisellä yliopistokaudella, eli vuonna 2010. Tällöin Old Dominion kohtasi ensimmäisellä kierroksella uudelleen Notre Damen, jonka se voitti lukemin 51–50. Toisella kierroksella Old Dominion putosi jatkosta hävittyään Baylorin yliopistolle. Samalla Leen ura yliopistossa oli ohitse. Myöhemmin Lee valittiin Yhdysvaltain koripallovalmentajayhdistyksen tähdistöotteluun, johon valitaan maan parhaat viimeisen vuoden opiskelijat. Tähdistöottelussa Leen joukkue hävisi, mutta hän onnistui tekemään kaksitoista pistettä ja ottamaan viisi levypalloa. Syyskuussa 2010 Lee siirtyi LegADuessa pelanneeseen Snaidero Udineen. Ensimmäisellä Legadue-kaudellaan hän teki 14,6 pistettä ottelua kohden. Kauden jälkeen Lee sai useilta seuroilta sopimustarjouksia, mutta lopulta hän siirtyi samalla sarjatasolla pelanneeseen Veroli Basketiin. Kaudeksi 2012–2013 hän siirtyi ULEB Eurocupissa ja Adrianmeren liigassa pelaavaan montenegrolaiseen KK Budućnost Podgoricaan. Syyskuussa 2013 Lee siirtyi romanialaisen CSU Asesoft Ploiestin riveihin, ja sieltä tammikuussa 2015 Espanjan pääsarjassa pelanneeseen UCAM Murciaan. Syyskuussa 2015 Lee palasi Romanian pääsarjaan, tällä kertaa CSA Steua Bukarestiin.http://www.basket.fi/uutiset/kaikki_uutiset/?x122462=34147557 Hän oli lievän pohjerepeämän vuoksi sivussa pelikentiltä muutaman ottelun kauden alussa.http://yle.fi/urheilu/susijengin_sentterille_loukkaantuminen_pahaan_aikaan/8390340 Joulukuussa Leeltä katkesi polven eturistiside, mikä päätti hänen kautensa. Vamman parantumisen arvioitiin kestävän jopa yhdeksän kuukautta.http://www.iltasanomat.fi/koripallo/art-1452742790923.html http://www.basket.fi/uutiset/kaikki_uutiset/?x122462=36796014 Vammastaan toivuttuaan Lee pelasi loppukesästä 2016 harjoitusotteluita menestyneessä espanjalaisessa pääsarjaseura Saski Baskoniassa.http://www.basket.fi/uutiset/kaikki_uutiset/suomalaiset_ulkomailla/?x122535=42010753 Syyskuussa hän teki kuukauden mittaisen sopimuksen Ranskan pääsarjajoukkue Le Mans Sarthe Basketin kanssa.http://www.basket.fi/uutiset/kaikki_uutiset/?x122462=42226084 Lokakuussa 2016 Lee teki loppukauden mittaisen sopimuksen Korisliigassa pelaavaan Helsinki Seagullsiin ja näin ollen Lee palasi kotimaan kentille kymmenen vuoden tauon jälkeen. Lee pelasi vahvan kauden Seagullsissa olleen yksi liigan parhaista kotimaisista pelaajista tehden 13 pistettä ottelua kohden. Kauden lopuksi Lee ja Seagulls voittivat SM-pronssia. Kaudeksi 2017–2018 Lee Jr. siirtyi kovatasoiseen Israelin pääsarjaan Maccabi Ashdodin riveihin. Kesäkuun 2019 lopussa Lee ilmoitti päättävänsä kilpauransa. Suurena vaikuttimena uran päättymiseen olivat jalkavaivat. Lee siirtyi työskentelemään kiinteistöalalle.https://www.hs.fi/urheilu/art-2000006157827.htmlhttps://www.basket.fi/basket/uutiset/susijengi- legenda-gerald-lee-junior-paattaa-uransa/ == Muuta == Leen isä Gerald Lee Sr. on SM-sarjan historian paras korintekijä ja entinen pääsarjatason koripallovalmentaja. Lee Jr:n sedät Ron ja Russell pelasivat NBA:ssa ja Eugene oli yliopistotason koripalloilija. Yhdysvaltalaistaustansa takia Leellä on sekä Yhdysvaltain että Suomen kansalaisuudet. Leellä ja hänen Ida-vaimollaan on Claudia-niminen tytär. == Saavutukset == Henkilökohtaiset saavutukset * Korisliigan paras kuudes pelaaja 2017 * Korisliigan vuoden kehittynein pelaaja 2006 * Romanian pääsarjan tähdistöottelussa 2014 * Yliopistosarjan CAA- konferenssin tunnustuksia Joukkuesaavutukset * Montenegron mestaruus 2013 * Romanian mestaruus 2014 * Romanian cup-pronssia 2014 * SM-pronssia 2017 * Yliopistosarjan CAA-konferenssin mestaruus 2010 == Tilastot == === Runkosarja === Kausi Joukkue Sarja O MIN 2P% 3P% 1P% HL PL LEV S M R T PTS 2004–2005 Korihait Sparliiga 27 16:35 51,3 % 30,4 % 69,7 % 1,3 1,4 2,7 1,1 0,9 0,5 0,9 5,9 2005–2006 Korihait Korisliiga 43 25:55 56,9 % 36,5 % 77,0 % 1,8 2,7 4,5 1,3 1,7 1,0 0,7 10,0 2010–2011 Snaidero Udine LegADue 28 27:47 62,3 % 33,3 % 81,6 % 2,1 3,7 5,8 0,8 2,6 1,3 0,5 14,6 2011–2012 Veroli Basket LegADue 27 24:20 63,7 % – 82,4 % 3,0 3,0 6,0 0,6 1,7 1,1 0,2 12,6 2012–2013 KK Budućnost Podgorica Opportunity Liga 14 20:47 53,3 % – 69,2 % – – 3,4 0,8 – 0,6 0,1 8,8 2013–2014 CSU Asesoft Ploiești Liga Națională 23 26:07 70,6 % – 61,9 % 2,3 3,3 5,7 1,1 1,9 0,7 0,5 16,3 2014–2015 CSU Asesoft Ploiești Liga Națională 11 26:16 71,8 % – 72,1 % 1,7 2,5 4,2 1,1 – 1,3 0,5 17,5 2014–2015 CB Murcia Liga ACB 13 14:55 46,3 % – 58,8 % 2,2 1,4 3,6 0,2 0,7 0,5 – 3,7 2015–2016 CSA Steua Bukarest Liga Națională 7 19:42 60,3 % – 52,4 % 1,0 2,0 3,0 1,4 – 0,9 – 11,6 2016–2017 Le Mans Sarthe Basket LNB Pro A 3 12:40 58,3 % – 50,0 % 1,0 1,7 2,7 0,7 – – – 5,7 2016–2017 Helsinki Seagulls Korisliiga 23 20:38 60,7 % 0,0 % 74,2 % 1,3 2,3 3,6 1,0 2,0 0,4 0,1 12,9 2017–2018 Maccabi Ashdod B.C. Ligat ha'Al 28 23:23 58,9 % – 60,8 % 2,6 2,3 4,9 0,8 – 0,5 0,4 11,2 Yhteensä Korisliiga 93 21:54 57,2 % 34,2 % 74,9 % 1,5 2,2 3,7 1,2 1,5 0,7 0,6 9,5 Yhteensä LegADue 55 26:05 62,9 % 17,0 % 82,0 % 2,6 3,3 5,9 0,7 2,2 1,2 0,4 13,6 Yhteensä Liga Națională 41 25:04 69,4 % – 63,9 % 1,9 2,9 4,8 1,2 1,9 0,9 0,5 15,8 === Pudotuspelit === Kausi Joukkue Sarja O MIN 2P % 3P % 1P % HL PL LEV S M R T PTS 2005–2006 Korihait Korisliiga 4 21:15 61,5 % 33,3 % 75,0 % 0,8 1,5 2,3 0,8 0,8 0,3 0,8 7,0 2010–2011 Snaidero Udine LegADue 3 24:40 70,0 % – 81,8 % 1,3 1,7 3,0 1,0 2,0 1,7 – 12,3 2011–2012 Veroli Basket LegADue 4 24:30 65,4 % – 60,0 % 3,0 3,0 6,0 1,5 1,3 1,5 1,0 10,8 2013–2014 CSU Asesoft Ploiești Liga Națională 13 26:06 63,6 % – 71,2 % 2,0 2,0 4,0 0,7 1,0 0,5 0,4 14,4 2016–2017 Helsinki Seagulls Korisliiga 10 18:59 64,0 % – 65,7 % 1,5 2,1 3,6 0,7 1,4 0,3 – 13,3 Yhteensä Korisliiga 14 19:38 63,6 % 33,3 % 67,4 % 1,3 1,9 3,2 0,7 1,2 0,3 0,2 11,5 Yhteensä LegADue 7 24:34 67,4 % – 69,2 % 2,3 2,4 4,7 1,3 1,6 1,6 0,6 11,4 * O = ottelut, MIN = peliminuutit, 2p % = kahden pisteen heittojen onnistumisprosentti, 3p % = kolmen pisteen heittojen onnistumisprosentti, 1p % = vapaaheittojen onnistumisprosentti, HL = hyökkäyslevypallot, PL = puolustuslevypallot, LEV = levypallot yhteensä, S = syötöt, M = menetykset, R = riistot, T = torjunnat, PTS = pistekeskiarvo == Lähteet == == Aiheesta muualla == * Gerald Lee Jr. Suomen Koripalloliitto * Pelaajaprofiili Old Dominion sivuilla * NCAA:n pelaajaprofiili * Sport- Reference * Legaduen pelaajaprofiili Luokka:Suomalaiset koripalloilijat Luokka:Vuonna 1987 syntyneet Luokka:Elävät henkilöt